den voirs henricken den voirs pacht levert dat wyn en sinen
knapen den cost gheve en den pden hoey en stroe als sij
hem yet brengen It alle doeft dat in beiden bogarden
wassen sal selen de voirs henrick en de wyn te gader
lesen en half en half deylen en de wyn sal henrixdeel
te loeve leven It de voirs henrick sal alle de voirs huyse
houden van wande v en van dake daer toe de voirs wyn
alle jae leven sal sess hondert walme stroes en alsmen
e
die aldaer verdect oft plect oft tymer moet van oude
den montcost gheve en de
wercke daer af sal de wyn
voirs henr de dachhuen en de wyn sal de huyse vand
ondster rikelen nedwart wel en loflic houden op sine
cost It sal de voirs wyn des voirs henrix swijngtstaken
op vuen op sinen wijngt te couthem en de wijndroven int
voirs hof en de balge inde persse en den wijn te loeven
It en mach de voirs wyn maer twee boende lants tsjaers
hoervruchten met tidegher hoervrucht en te sine lesten
jae maer een boender en te sinen lesten jae als hij uut
sceiden sal moet hij een half boend lants t met raepsaede
besaeyt laten en dat mesten en verwaen sinen tijt uut
It een lesten jae sal de wyn de brake die hij besaeyt
laten sal te minsten half mesten en dan sal hij saeyen
twee boend met goed tarwen en voert goeden gemeyne
saeyt en op vier getidege voren It de wyn sal alle de
brake en storte te sinen lesten jae ten behoirliken omtide
omgedaen laten sond elf dachmael storten daer mense
hem bewisen sal eIt sal de voirs wyn den mesthof vande
voirs hove te sinen afsceide v geruympt laten en dmest
uutgevuert op tvoirs lant slants meesten pfite It de wyn
sal alle de willegen truncken die aent goet staen te behoirlike
tide en die verdroeghde willigen afhouwen en voer eene
twe poten setten sond aen deeusel tinbroeck daer sals de
wyn also vele hebben als hijs daer behoeft om tselve eeusel
mede te bevreden en met den anden mach henricsinen
wille doen It de wyn sal alle henrix hove bevleedt
laten om een jaer te staen na sijnen tijt en dblock
achter thoff dat sal hij half besaeyet laten met wynt